Með því að innheimta aðeins um 6 prósent af markaðsvirði kvótans er eigendum Samherja-samstæðunnar gefnar rúmar 10.500 milljónir króna á yfirstandandi fiskveiðiári . Þetta er það fé sem almenningur gæti fengið ef útgerðarmenn greiddu honum sama verð fyrir kvótann og þeir greiða hver öðrum . Héraðssaksóknari hefur óskað eftir aukaframlagi til að geta ráðið sex starfsmenn . Ætla á að kostnaður við það sé um 100 m.kr. á ári . Samherji gæti ráðið sér 630 sambærilega starfsmenn til að verjast saksóknara með framlagi sínu úr ríkissjóði í formi afsláttar á leigu fyrir kvóta . Ef þú leggur 5.000 kr. fyrir um hver mánaðamót mun það taka þig ár að safna 60 þús. kr. , fimm ár að safna 300 þús. kr. og tíu ár að safna 600 þús. kr . Þú værir hundrað ár að safna 6 miljónum króna og þúsund ár að safna 60 milljónum króna . Þá ertu náttúrlega dauð / ur og rétt kominn með 5% af árlegumstyrk til Samherja . Ef þú safnaðir í tíu þúsund ár ættirðu 600 m.k.r og hundrað þúsund ár að safna 6 milljörðum . Það tæki þig því 175 þúsund ár að safna fyrir árlegum styrk Samherja , ef þú legðir 5 þúsund krónur undir koddann þinn hvern mánuð . Hvað eru 175 þúsund ár mikið ? Það er ekki hægt að útskýra það fyrir fólki , ef við förum 175 þúsund ár aftur í tímann förum við aftur fyrir sögu homo sapiens .